**ILTAKOULU RY**

**PÖYTÄKIRJA**

**HALLITUKSEN KOKOUS 3/2016**

**Paikka: Päätalo A21**

**Aika: 10.2.2016 klo 17.00.**

**Paikalla:**

Markus Rahja, puheenjohtaja

Nanni Hiltunen, sihteeri

Saku Pesonen

Johannes Ahvo

Roope Tukia

Sunna Mbye

Netta Mäkisalo

Tuuli Tomperi, *poistui ajassa 17.16*

Emilia Tuurala

Henri Niemi

Eetu Tolonen

Jasmin Assulin

1. Kokouksen avaaminen

Kokous avataan ajassa 16.58.

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi.

1. Kokouksen pöytäkirjantarkastajien valinta

Valitaan pöytäkirjantarkastajiksi Henri Niemi ja Roope Tukia.

1. Kokouksen esityslistan hyväksyminen

Lisätään kohtaan 8. Tulevat tapahtumat alakohdat b. Bosan luostariolut tasting 16.2, c. Hankipallo 17.2., e. Huminat 3.3 sekä k. Panimovierailu 22.3. Lisätään kohtaan 7 alakohta d. Iltakoulun kyykkäharjoitukset. Esityslista hyväksytään.

1. Ilmoitusasiat ja posti

Tampereen ylioppilaslehti Aviisin 1/2016 on julkaistu ja saatavissa aj-tilassa. Jyväskylän yliopiston valtio-opin opiskelijoiden ainejärjestö Puolue ry on kutsunut Iltakoulun 35. vuosijuhliinsa 12.3.2016. Valitaan Iltakoulun edustajiksi Markus Rahja ja Roope Tukia. Terveystieteiden yksikön ainejärjestö Salus ry on kutsunut Iltakoulun vuosijuhliinsa 1.4.2016. Iltakoululle ei tiedettävästi ole tehty paikkavarausta. Valitaan Iltakoulun edustajiksi Markus Rahja ja Jasmin Assulin. Turun politiikan tutkimuksen ainejärjestö Klubi ry lähetti henkilökuvat vuoden 2016 hallituksestaan. Kuvat ovat nähtävissä aj-tilassa.

*Ajassa 17.08 Interaktion delegaatio saapuu paikalle tunnustamaan tappionsa tulevassa hankipallo-ottelussa. Päätetään, että Iltakoulu tulee voittamaan.*

1. Talous
	1. taloustilanne

Iltakoulun tilillä on 6315,49e.

* 1. laskut ja korvaukset

Markus Rahja 23,21e. IK aktiivitapaamisen tarjoilut. Markus Rahja 20,00e. Patentti- ja rekisterihallituksen lasku nimenkirjoittajien muutoksesta. Vivian Tuominen 7,47e. Sitsitarvikkeet. Aino Kattilakoski 136,60e. Hvk:n taksimatkat, Suncomet 53,00e. Webhotelli ja Iltakoulu ry:n nettisivut. TUrVoKe ry 280,00e avajaissaunan vuokra, Emilia Tuurala 69e VOO:n vuosijuhlat, Emilia Tuurala 59,62e bileneitien ostokset Hvk:lle. Henri Niemi 19,68e kyykkäsetin vuokra teekkareille. Päätetään korvata Markus Rahjalle Iltakoulun aktiivitapaamisen kulut ja Henri Niemelle kyykkäsetin vuokra täysmääräisinä, Aino Kattilakoskelle 127,16 Hvk:n taksimatkoista sekä Emilia Tuuralalle 34,50e VOO:n vuosijuhlista. Johannes Ahvo muistuttaa hallituslaisia Hvk:n maksamattomista taksikuluista.

*Tuuli Tomperi poistuu ajassa 17.16.*

1. Menneet tapahtumat
	1. Kruunajaissitsit 28.1.

Paikalla oli noin 70 henkilöä. Budjetti ylittyi noin 120 eurolla. Tapahtuma oli onnistunut.

* 1. Suuri Järjestöpamaus 29.1. & AMUT-tapahtuma

Järjestöpamauksessa oli neljä hallituksen jäsentä ja illan AMUT-tapahtumassa seitsemän. Tapahtuma oli informatiivinen ja tarjosi hyviä vinkkejä.

* 1. Iltakoulun aktiivitapaaminen 1.2.

Aktiivitapaamisessa oli 10 Iltakoulun aktiivia. Paikalla oli edustettuna yliopistokollegio, JKK:n johtokunta, JKY, SYY Tampere, Tampereen Eurooppanuoret, Tamy sekä yliopiston hallitus. Tapahtumassa käytiin läpi Iltakoulun tulevaa vuotta sekä ajankohtaisia koulutuspoliittisia asioita Mikko Lampon ja Eetu Kreivin alustuksella. Rento tapahtuma.

* 1. Iltakoulun kyykkäharjoitukset 4.2

Paikalla oli noin 12 henkilöä ja joukkue saatiin koottua. Tapahtuma oli yhteinen Boomin kanssa. Harjoitukset onnistuivat, eikä vahinkoja tapahtunut.

* 1. International love 4.2.

Paikalla oli 17 iltakoululaista sekä viisi Iltakoulun vaihtaria. Iltakoululla oli järjestettynä oma ohjelmanumeronsa, Twister-peli, jossa kilpailijoilla oli hauskaa.

* 1. Iltakoulun esittely Parolan lukiolla 5.2.

Markus Rahja kävi esittelemässä Iltakoulun tutkinto-ohjelmaa Parolan lukiolla. Mukana oli myös edustaja Staabi ry:ltä ja Boomi ry:ltä. Tunnin esitystä oli kuuntelemassa noin 25 lukiolaista. Esitys meni erinomaisesti ja jatkossa pyritään esittelemään tutkinto-ohjelmia yhdessä Staabin ja Boomin kanssa.

1. Tulevat tapahtumat
	1. Akateemisen kyykän MM-kisat 13.2

Joukkue on kasassa ja Henri Niemi informoi perjantaina 12.2 jäsenistöä aikatauluista ja kuljetuksesta. Päätetään järjestää myös yhteispaluu takaisin keskustaan.

* 1. Bosan luostariolut tasting 16.2

Iltakoululle on varattu 15 paikkaa. Tasting järjestetään Gastro Pub Kalevassa.

* 1. Hankipallo 17.2

Interaktio hoitaa saunavuokran ja ruoat jatkopaikalle. Kaikki ovat tervetulleita pelaamaan.

* 1. Tampere Peace Perspectives + Peace Out 26.2.

Opiskelijapuhujat ja kommentaattorit on valittu, julisteet levitetty ympäri yliopistoa ja muutenkin valmistelut ovat loppusuoralla. 17.2 järjestetään workshop kommentaattoreille ja puhujille. Peace Out tapahtumaan Emilia Tuurala ehdottaa budjetiksi 30e tarjoiltaviin ja ohjelmanumeroiden kilpailujen palkintoihin. Budjetti hyväksytään.

* 1. Huminat 3.3

Yhteiskuntatieteilijöiden ja humanistien yhteinen tapahtuma, joka järjestetään Klubilla. Ennakkolippujen hinta on 3e ja ovelta 4e. Teemana naamiot.

* 1. Viiniä Sohvalla 7.3.

Budjetiksi päätetään 85e.

* 1. Filmifestivaali –excu 9.3.

Excu klo 18.00 alkavaan avajaisnäytökseen yhdessä kulttuuriyhdistys Kerin kanssa.

* 1. Talviolympialaiset 10.3.

Valmistelut ovat vielä kesken. Liikunta- ja tapahtumavastaavat jatkavat suunnittelua.

* 1. Sitsit Interaktion ja TIPSY:n kanssa 15.3

Tapahtumapaikan kanssa on ongelmia, mutta tapahtumavastaavat jatkavat selvittelyä. Tapahtuma alkaa kello 19. 00 ja se järjestetään seiloriteemalla. Alkoholillinen menu tulee maksamaan 15e ja alkoholiton 12e.

* 1. Tietokonepeli-iltama 17.3.

Tapahtuman järjestelyt ovat vaiheessa.

* 1. Panimovierailu 22.3

Vierailu Pyynikin panimolle klo 18.00-20.00. Mukaan mahtuu 25 henkilöä ja vierailu kustantaa 10e.

* 1. Lavatanssibileet 14.4.

Järjestetään iskelmäravintola Tähdessä, vuokra tulee olemaan ilmainen.

* 1. Muita tulevia tapahtumia

JKY:n kv-sitsit 31.3 Klubi 57:ssä. Kulttuuriyhdistys Kerin kanssa on ollut puhetta yhteisistä excuista elokuvateatteri Niagaraan.

1. Koulutuspolitiikka

Politiikan tutkimuksen johtoryhmä on kutsuttu koolle uuden tutkinto-ohjelman vastuuprofessori Hanna Ojasen toimesta. Ensimmäinen kokous pidetään 15.2. kello 13.45-14.30. Iltakoululta on pyydetty nimeämään johtokuntaan opiskelijaedustaja. Päätetään ehdottaa edustajaksi Jasmin Assulinia. Opetusohjelmakysely päättyy 14.2. Käsitellään Tamyn avointa kirjettä hallintojohtajalle ja tilapalvelupäälikölle. Päätetään, että Iltakoulu ry allekirjoittaa kirjeen. JKK:n johtaja Antti Löndqvist ja Heli Tontti tapaavat ainejörjestöjen puheenjohtajia ja varapuheenjohtajia 11.2.

1. Varainhankinta ja ravintolayhteistyö

Hyväksytään varainhankinavastaavan sopimusehdotus YKA:n kanssa. Sopimusehdotus Doriksen kanssa hylätään ja ehdotetaan jatkoneuvotteluja. Varainhankintavastaava esittelee seuraavassa kokouksessa uuden ehdotuksen.

1. Työelämä- ja alumnitoiminta

Helsingin excu järjestetään 7.4. EK on ainut varmistunut kohde. Ulkoministeriötä, puolustusministeriötä sekä Helsingin Sanomia on lähestytty asian tiimoilta. Alumnien vuosikokous järjestetään 17.3.

1. Valmennuskurssi

Valmennuskurssin opettajan haku on päättynyt. Paikkaa haki kaksi. Hakijoiden haastattelut pidetään maanantaina 15.2. yliopiston tiloissa. Lopullinen valinta tehdään seuraavassa kokouksessa valmennuskurssikoordinaattoreiden esityksen pohjalta. Kurssille on ilmoittautunut 11 ihmistä, ja 2 on tilannut materiaalipaketin.

1. Ainejärjestötila ja tuutorointi

Viikoittainen ostosysteemi aj-tilan kahveista ja maidoista on toiminut. Tuutorihaku on alkanut sekä fuksi- että maisterituutorointiin. Tuutorivastaava menee tuutorkoulutukseen 25.2.

1. Kehitysyhteistyö ja kansainvälisyys

Sopimus Pamojan kanssa on tehty. Päätetään, että vuoden 2015 Iltakoulun haalarit myydään Diana Taunelle hintaan 28,50e.

1. Tiedotus

Logokyselyn tulokset ovat tulleet. Kyselyyn vastasi 41 henkilöä. Palautteen perusteella jäsenistö haluaa jatkaa uudella logolla, mutta logo kaipaa parantelua. Uudesta logosta tehdään kaksi vaihtoehtoa, joiden väliltä jäsenistö saa äänestää.

1. Muut esille tulevat asiat

JKY järjestää uuden rahoituskampanjan, jossa ainejärjestön jäsenille voidaan myöntää kolme kertaa 100e tapahtumia varten.

1. Seuraavan kokouksen ajankohta

Seuraavan kokouksen ajankohdaksi päätetään 23.2. klo 14.00.

1. Kokouksen päättäminen

Kokous päätetään ajassa 19.52.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Markus Rahja, puheenjohtaja Nanni Hiltunen, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Roope Tukia, pöytäkirjantarkastaja Henri Niemi, pöytäkirjantarkastaja